கேள்வி: அமீனுல்ரசித் அம்சா இறப்பு பற்றி நீங்கள் என்ன அறிந்துள்ளீர்கள்?
பதில்: அமீனுல்ரசித் அம்சா (ஆங்கிலம்: ''Aminulrasyid Amzah''); (பிறப்பு: ஆகஸ்டு 1995 - இறப்பு: 26 ஏப்ரல் 2010) என்பவர் அரச மலேசிய காவல் துறையினரால் சுட்டுக் கொல்லப் பட்டவர். மலேசியா, சிலாங்கூர் மாநிலத்தைச் சேர்ந்தவர். பள்ளி மாணவரான அவருக்கு அப்போது 14 வயது. 2010 ஏப்ரல் 26-ஆம் தேதி, அதிகாலை 1.10 மணி அளவில், ஒரு கார் விபத்தில் சிக்கிய அமீனுல்ரசித் அம்சா, தப்பித்து ஓடும் போது, சூட்டுச் சம்பவத்திற்கு இலக்காகி மரணமுற்றார்.
கேள்வி: அமீனுல்ரசித் அம்சா இறப்பு - அமீனுல்ரசித் குடும்பத்திற்கு உதவிகள் பற்றி தகவல் சொல்.
பதில்: அமீனுல்ரசித் அம்சா இறப்பிற்குப் பின்னர் அந்தச் சம்பவம் அரசியலாக்கப் படுவதாக அரசியல் கட்சிகள் மீது குற்றச்சாட்டுகள் சுமத்தப் பட்டன. ஒருபுறம் ஆளும் கூட்டணியான பாரிசான் நேசனல் கட்சி. இந்தக் கட்சி பாரம்பரியமாகக் காவல் துறையுடன் தொடர்பு உடையது. மற்றொரு புறம் ஆளும் கூட்டணியின் எதிர்ப்புக் கட்சியான சிலாங்கூர் மாநில ஆளும் கூட்டணி பாக்காத்தான் ராக்யாட் கட்சி. இரு கட்சிகளும் அமீனுல்ரசித் அம்சாவின் குடும்பத்திற்கு பற்பல உதவிகளை வழங்கின.